Source: https://www.skolaefektivne.sk/33/pravna-uprava-zmluvy-o-najme-bytovych-priestorov-uniqueidmRRWSbk196FPkyDafLfWACuqyBmlr_0ppflR8s0I3uSUJhxQ58r1yA/?serp=1&version_year=2015&uri_view_type=18
Timestamp: 2018-07-22 11:01:07+00:00
Document Index: 11597201

Matched Legal Cases: ['§ 2', '§ 2', '§ 3', '§ 2', '§ 85', '§ 76', '§ 56', '§ 57', '§ 685', '§ 716', '§ 118', '§ 685', '§ 658', '§ 1', '§ 2', '§ 3']

Právne predpisy Slovenskej republiky neupravujú pojem „ bytové priestory“. Na účely tejto príručky pri používaní tohto pojmu je opodstatnené vychádzať zo zákona č. 50/1976 Zb. z 27. apríla 1976 o územnom plánovaní a stavebnom poriadku ( stavebný zákon) v znení neskorších predpisov a zo zákona č. 182/1993 Z. z. o vlastníctve bytov a nebytových priestorov (ďalej len: ZVBaNP) podľa stavu účinného ku dňu 1. mája 2011, ktoré upravujú pojem bytové budovy, nebytové budovy, byt, obytná miestnosť.
bytové domy; bytový dom je budova určená na bývanie pozostávajúca zo štyroch a z viacerých bytov so spoločným hlavným vstupom z verejnej komunikácie; podľa § 2 ods. 2 ZVBaNPbytovým domom sa na účely tohto zákona rozumie budova, v ktorej je viac ako polovica podlahovej plochy určená na bývanie a má viac ako tri byty a v ktorej byty a nebytové priestory sú za podmienok ustanovených v tomto zákone vo vlastníctve alebo spoluvlastníctve jednotlivých vlastníkov a spoločné časti domu a spoločné zariadenia tohto domu sú súčasne v podielovom spoluvlastníctve vlastníkov bytov a nebytových priestorov.
rodinné domy; rodinný dom je budova určená predovšetkým na rodinné bývanie so samostatným vstupom z verejnej komunikácie, ktorá má najviac tri byty, dve nadzemné podlažia a podkrovie
ostatné budovy na bývanie, napríklad detské domovy, študentské domovy, domovy dôchodcov a útulky pre bezdomovcov; medzi takéto budovy možno zrejme zaradiť aj ubytovne určené a používané na trvalé bývanie.
Od 1.1.2011 je účinný zákon č. 443/2010 Z. z. o dotáciách na rozvoj bývania a o sociálnom bývaní. Ustanovenie § 2 cit. zákona na účely tohto zákona ustanovuje pojem bytového domu, rodinného domu,obytnej miestnosti, príslušenstva bytu, bytu bežného štandardu, bytu nižšieho štandardu i základné funkcie bývania. sú funkcie zabezpečujúce potreby spánku, odpočinku, prípravy potravy, osobnej hygieny a úschovy osobných vecí,. Dotáciu podľa § 3 písm. a) cit. zákona možno poskytnúť na obstaranie nájomného bytu na účel sociálneho bývania podľa tohto zákona. Žiadateľom o dotáciu na uvedený účel môže byť obec, vyšší územný celok, bytové družstvo, a ak ide o byty podľa ZVBaNP, aj správca bytového domualebo spoločenstvo vlastníkov bytov a nebytových priestorov.
byt je obytná miestnosť alebo súbor obytných miestnostís príslušenstvom usporiadaný do funkčného celku s vlastným uzavretím, určený na trvalé bývanie (ods. 4/); podľa § 2 ods. 1 ZVBaNPbytomsa na účely tohto zákona rozumie miestnosť alebo súbor miestností, ktoré sú rozhodnutím stavebného úradu trvalo určené na bývanie a môžu na tento účel slúžiť ako samostatné bytové jednotky.
služobný byt je:
byt v obytnom dome trvale určený na bývanie zamestnanca, ktorý je vlastníkom alebo správcom tohto domu, poverený údržbou domu alebo výkonom niektorých služieb pre nájomcov bytov v dome ( domovnícky byt.)
byt osobitného určenia je byt, ktorý stavebným usporiadaním, umiestnením, vybavením alebo spôsobom užívania je určený na bývanie pre vymedzený okruh osôb, predovšetkým byt stavebne určený na trvalé bývanie ťažko telesne postihnutej osoby, najmä bezbariérový byt,
byt v dome osobitného určenia; takýmto domom je predovšetkým obytný dom s bytmi určenými výlučne na výkon opatrovateľskej služby podľa predpisov o sociálnom zabezpečení.
Podľa § 85 ods. 1 stavebného zákonastavbu možno užívať len na účel určený v kolaudačnom rozhodnutí, prípadne v stavebnom povolení. Zmeny účelu užívania stavby, ktoré spočívajú v zmene spôsobu užívania stavby, jej prevádzkového zariadenia, v zmene spôsobu a v podstatnom rozšírení výroby alebo činností, ktoré by mohli ohroziť život a zdravie ľudí alebo životné prostredie, vyžadujú rozhodnutie stavebného úradu o zmene v užívaní stavby; na konanie o zmene v užívaní stavby sa vzťahujú primerane ustanovenia § 76 až 84 stavebného zákona o kolaudácii stavby.
budovy alebo jej časti v časových úsekoch (na základe spotrebiteľskej zmluvy o práve užívať budovu alebo jej časť v časových úsekoch (§ 56 – § 57 OBČZ)
bytu (na základe nájomnej zmluvy podľa § 685 – § 716 OBČZ), ak ide o jednotlivý byt v dome, alebo byt ako samostatnú vec podľa § 118 ods. 2 a 125 ods. 1 OBČZ v spojení so ZVBaNP, ak jeho vlastníkom je fyzická osoba alebo právnická osoba
Podľa § 685 ods. 1 OBČZnájom bytu je chránený, To znamená, že ak nedôjde medzi prenajímateľom a nájomcom bytu k dohode, môže nájom bytu vypovedaťprenajímateľ len zo zákonom stanovených dôvodov a v prípade zániku nájmu výpoveďou má zásadne právo na bytovú náhradu
Na vznik nájmu je nevyhnutná nájomná zmluva ako prejav vôle prenajímateľanájomcu. Bez uzavretia nájomnej zmluvy nájom nevznikne.
Podľa § 658 OBČZnájomná zmluva:
predmetu zmluvy t. j. bytu a jeho príslušenstva. Byt sa musí označiť tak, aby sa mohol s určitosťou identifikovať, napríklad označením čísla bytu, podlažia, čísla domu, ulice a obce. Ďalej sa má označiť počet miestností, príslušenstvo a jeho vybavenie, prípadne umiestnenie v dome, napr. pivnice v suteréne. Presné označenie bytu a jeho príslušenstva je dôležité pre nepochybné určenie rozsahu predmetu nájmu. V prípade nezhody nájomcu s prenajímateľom, môže o rozsahu nájmu rozhodnúť iba súd!,
rozsahu užívania bytu a jeho príslušenstva,
výšku úhrady za plnenia spojené s užívaním bytu alebo spôsob ich výpočtu. Za úhradu za plnenia spojené s užívaním bytu sa považuje cena služieb, napr. osvetlenie a upratovanie spoločných priestorov v dome, používanie výťahu, domovej práčovne, čistenie komínov, odvoz popola, smetí, splaškov, čistenie žúmp, vybavenie bytu spoločnou televíznou a rozhlasovou anténou, teplo na vykurovanie a teplú úžitkovú vodu, cena pitnej a úžitkovej vody pre domácnosť, cena vody odvedenej z domácnosti a ďalšie služby, na poskytovanie ktorých sa prenajímateľ s nájomcom dohodne.
Výška nájomného je „ regulovaná“ cenovými predpismi iba v prípadoch uvedených v právnom predpise, ktorý vydalo Ministerstvo financií Slovenskej republiky podľa cenového zákona .
Regulované nájomné za užívanie bytu (maximálna cena nájmu bytu) sa s účinnosťou od 1.5.2008 vypočítava podľa § 1, § 2 a § 3 Opatrenia Ministerstva financií SR z 23. apríla 2008 č. 01/R/2008 o regulácii cien nájmu bytov, ktoré bolo uverejnené vo Finančnom spravodajcovi č. 4/2008 a oznámenie o vydaní tohto výnosu bolo uverejnené v Zbierke zákonov SR pod č. 158/2008 Z.z. (ďalej len: Opatrenie). Toto opatrenie bolo novelizované Opatrením Ministerstva financií Slovenskej republiky z 25. septembra 2008 č. 02/R/2008, ktorým sa mení a dopĺňa opatrenie Ministerstva financií Slovenskej republiky z 23. apríla 2008 č. 01/R/2008 o regulácii cien nájmu bytov ( č. 372/2008 Z.z.). V súčasnosti sa pripravuje zrušenie regulácie nájomného .
písomnou výpoveďou; ak bola daná písomná výpoveď, skončí sa nájom bytu uplynutím výpovednej lehoty. Výpovedná lehota je tri mesiace a začína plynúť prvým dňom mesiaca nasledujúceho po mesiaci, v ktorom bola nájomcovi doručená výpoveď. Prenajímateľ môže nájomcovi písomne určiť dlhšiu výpovednú lehotu. Na doručovanie písomnej výpovede nájmu bytu sa primerane…